text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000004", "text": "Granskingar- og vitanardepil a\u0301 Kambsdali."}, {"text_idx": "#000005", "text": "Fari\u00f0 ver\u00f0ur nu\u0301 undir ein granskingar- og vitanardepil a\u0301 Kambsdali. Talan er um fyrra av tveimum byggistigum, i\u00f0 snu\u0301gva seg um upphiting vi\u00f0 varandi orkukeldum."}, {"text_idx": "#000006", "text": "Fyrra stig er so\u0301lorkuskipan, i\u00f0 ver\u00f0ur kny\u0301tt at ny\u0301ggja barnagar\u00f0inum a\u0301 Kambsdali, me\u00f0an anna\u00f0 stig er framlei\u00f0sla av vetni vi\u00f0 ny\u0301ggjum \u00e6ttarli\u00f0i av vindmyllum."}, {"text_idx": "#000007", "text": "Talan er um r\u00e6ttiliga vi\u0301ttfevnandi verk\u00e6tlan, vi\u00f0 lutt\u00f8ku av eitt nu\u0301 Center for Arktisk Teknologi i\u0301 Sisimiut, Pure Energy i\u0301 Hetlandi, Na\u0301ttu\u0301ruvi\u0301sindaligu deildin a\u0301 Fro\u0301\u00f0skaparsetrinum og studentasku\u0301lin a\u0301 Kambsdali. Gj\u00f8gnum NORA-ja\u0301ttanina\ner verk\u00e6tlanin eisini longu kny\u0301tt upp i\u0301 millumtjo\u0301\u00f0a granskingar- og menningarsamstarv."}, {"text_idx": "#000009", "text": "Talan ver\u00f0ur um eina altjo\u0301\u00f0a fyrimynd, i\u00f0 fer at gera ta\u00f0 a\u0301hugavert hja\u0301 fer\u00f0afo\u0301lki sum heild at koma higar, sigur Ey\u00f0un Lauritsen."}, {"text_idx": "#000010", "text": "Fuglafjar\u00f0ar kommuna er millum teirra, i\u00f0 fi\u0301ggja verk\u00e6tlanina. Hetta er m.a. gj\u00f8rt vi\u00f0 at velja so\u0301lorkuu\u0301tbu\u0301na\u00f0 til barnagar\u00f0in, i\u00f0 er a\u0301hugaverd i\u0301 vi\u0301sundaligum h\u00f8pi. Spurdur um hvi\u0301 Fuglafjar\u00f0ar kommuna hevur valt at fara upp i\u0301 sli\u0301ka verk\u00e6tlan, svarar borgarstjo\u0301rin Sigur\u00f0 S. Simonsen, at kommunan fyrst og fremst hevur go\u0301\u00f0ar royndir av so\u0301lorkuskipanum:"}, {"text_idx": "#000011", "text": "Vit hava go\u0301\u00f0ar royndir av alternativari orku; vit hava ny\u0301tt so\u0301lorkuskipan i\u0301 Eldrasamby\u0301linum Vesturstovu, og hon hevur rigga\u00f0 r\u00e6ttiliga v\u00e6l. Ti\u0301 ber til at siga, at vali\u00f0 av u\u0301tbu\u0301na\u00f0i til barnagar\u00f0in a\u0301 Kambsdali var na\u0301ttu\u0301rligt, sigur borgarstjo\u0301rin."}, {"text_idx": "#000012", "text": "Haraftrat vi\u0301sir Sigur\u00f0 S. Simonsen a\u0301, at kommunan tekur u\u0301tla\u0301t av vakstrarhu\u0301sgassum i\u0301 a\u0301lvara. Hann vi\u0301sir a\u0301, at talan er um a\u0301lvarsma\u0301l, har kommunan kann vera vi\u00f0 at stu\u00f0la gransking av varandi orkukeldum, samstundis sum hon sja\u0301lvt ger naka\u00f0 aktivt fyri umhv\u00f8rvi\u00f0."}, {"text_idx": "#000013", "text": "Ver\u00f0ur nu\u0301 av ongum vi\u00f0 fo\u0301tbo\u0301ltsh\u00f8llini."}, {"text_idx": "#000017", "text": "Tankar og to\u0301nar i\u0301 Fuglafir\u00f0i"}]